burgasdotpro/wikipedia huggingface dataset:
Zábradlie

Zábradlie je architektonický prvok vyrobený z rôznych materiálov, ktorého účelom je vymedzenie určitého priestoru a ochrana človeka pred pádom či vstupom do hlbokého či inak nebezpečného priestoru. Prvok býva najčastejšie používaný v interiéroch a exteriéroch budov (schodiskové zábradlie) alebo ako súčasť dopravných a iných stavieb.
Volúta

Volúta (latinsky "volutum" = zvinutý) je špirálovitý motív rôznych sústav výzdoby. Tento motív je v architektúre využívaný od praveku v mnohých rôznych formách, polohách a spôsoboch umiestnenia. Najčastejšie sa využíval v zostave hlavíc, palmiet a ánt v iónskom stĺpovom slohu a korintskom stĺpovom slohu a v zostave volútového štítu.
Využitie volút v jednotlivých slohoch.
Iónsky stĺpový sloh (antika).
Volúta je charakteristickým prvkom hlavíc stĺpov tohto slohu.
Korintský stĺpový sloh (antika).
Volúty sú súčasťou zložitých hlavíc stĺpov tohto slohu. Voluty tvoria na týchto hlaviciach najmä rohové články zvinujúce sa pod doskou abakusu, k týmto štyrom rohovým volútam pristupujú často ďalšie vrazené volúty.
Volutový ornament (neskorá renesancia).
Objavuje sa vo vrcholnej renesancii od polovice 16. storočia (po roku 1570) v nizozemskom a nemeckom manierizme (Florisov štýl) na fasádach radníc meštianskych domov v oblasti rieky Vezery (odtiaľ "vezerská renesancia").
Volútový štít (renesancia, barok).
Dynamický domový štít, typický pre obdobie baroka a rokoka. Volúty sa tu využívali na vyriešenie prechodu medzi zvislými a vodorovnými časťami stavby.
Diskriminant (matematika)

Diskriminant prislúchajúci polynómu je číslo, ktoré je súčasťou riešenia, respektíve hľadania koreňov polynómu. Diskriminantom sa zväčša myslí diskriminant kvadratickej rovnice. Diskriminanty polynómov vyšších rádov než kvadratických sú obtiažnejšie zapamätateľné pre svoj zložitý predpis.
Nech je daná kvadratická rovnica vo všeobecnom tvare formula_1. Jej diskriminant je číslo formula_2 dané predpisom
formula_3
Diskriminant a korene kvadratického polynómu.
Hodnota diskriminantu veľa napovie o charaktere koreňov. Môžu nastať tri situácie, kde diskriminant nadobúda kladnú, zápornú alebo nulovú hodnotu. Ak je diskriminant kladný, korene polynómu môžeme písať v tvare
formula_4
V prípade záporného diskriminantu sú korene kvadratického polynómu komplexné čísla, pričom jeden koreň je komplexne združený k druhému, teda
formula_5
Teda ak sa predpokladá záporný diskriminant, vzorec pre korene možno jednoducho odvodiť z vlastností imaginárnej jednotky nasledovne
formula_6
V poslednom prípade nulového diskriminantu ide o jeden dvojnásobný koreň
formula_7
Odvodenie vzťahu pre diskriminant.
Odvodenie vychádza z jednoduchej úpravy na úplný štvorec a v osamostatnení neznámej formula_8:
formula_9
Zdrojnica

Zdrojnica je vodný tok končiaci ústim, ktoré má spoločné s iným vodným tokom (zdrojnicou), po sútoku však obe zdrojnice preberajú nové meno. Príkladom môžu byť zdrojnice Brigach a Breg, ktoré od bodu svojho sútoku v nemeckom meste Donaueschingen tvoria rieku Dunaj.
Ďalší príklad je Berounka, ktorá má za zdrojnice Mži a Radbuzu, alebo juhoamerická rieka Paraná (zdrojnice: Grande, Paranaiba).
Niektoré rieky majú dokonca tri zdrojnice, napr. Smědá v Jizerských horách alebo Vydra na Šumave.
Diskriminant

Diskriminant môže byť:
Revolúcia (rozlišovacia stránka)

Revolúcia môže byť:
Eddie Edwards

Eddie Edwards môže byť:
Rumble IV

Rumble IV je v súčasnosti neaktívny podmorský vulkán, nachádzajúci sa v Tichom oceáne na južnom okraji Kermadeckého chrbta a asi severovýchodne od pobrežia Severného ostrova Nového Zélandu. Vrchol vulkánu Rumble IV tvoria sklovité, čerstvo vyzerajúce andezitové lávy.
V okolí sopky bola prvýkrát zaznamenaná aktivita v roku 1966, aj keď podľa niektorých zdrojov išlo o aktivitu severovýchodnejšie položeného vulkánu Rumble III. Neskorším prieskumom v roku 1992 bol zaznamenaný únik bubliniek sopečných plynov z okolia Rumble IV.
Vladislav I. (Poľsko, 1320)

Vladislav I. Lokietok () (* medzi 3. marcom 1260 až 19. januárom 1261 – † 2. marec 1333) bol poľský kráľ z dynastie Piastovcov. Do roku 1300 bol vojvodom, neskôr od roku 1305 princom krakovským a 20. januára 1320 bol korunovaný za kráľa, ktorým zostal až do smrti v roku 1333. Svoje priezvisko získal na základe svojho nízkeho vzrastu a odvodené je od lakťa, vtedajšej dĺžkovej miery.
Životopis.
Vladislav Lokietok sa narodil sa do obdobia, kedy bolo poľské kráľovstvo rozdrobené. V priebehu svojej vlády ho dokázal do veľkej miery zjednotiť. Pritom musel o poľský trón bojovať s vonkajšími nepriateľmi. Po jeho smrti vládol jeho syn Kazimír III. (Veľký), ktorému sa podarilo urovnať spory. 
Vojnové konflikty.
Od roku 1289 začal Václav II. rozširovať svoju lénnu zvrchovanosť nad jednotlivými sliezskymi kniežatstvami a v roku 1291 ovládol Krakovsko a nakoniec aj Veľkopoľsko. Okolo roku 1311 zorganizoval župník Albert povstanie proti Vladislavovi Lokietkovi. Lokietok bol nútený utiecť z krajiny do Uhorska. Hľadal ochranu u Omodejovcov a Matúša Čáka Trenčianskeho. Roku 1312 bojovali Omodejovci a Matúš Čák Trenčiansky proti Karolovi Róbertovi z Anjou (Uhorskému kráľovi) a župníkovi Albertovi, pretože boli spojencami Vladislava Lokietka. Najprv bola bitka pri Rozhanovciach (pri Košiciach) a potom proti župníkovi Albertovi, ktorý prehral. Alberta vraj zajali Matúšovi ľudia a vzali na Slovensko. V obci Lančár (na Slovensku) sa našlo telo muža a pečatidlo s nápisom "S ALBERTI ZUPNIC". Predpokladá sa, že to bol Albert, ktorý zorganizoval povstanie proti Vladislavovi Lokietkovi .
One Tree Hill

One Tree Hill je americký dramatický seriál od Marka Schwahna, ktorý mal premiéru 23. septembra 2003 na stanici The WB. 
Po skončení tretej série sa seriál začal vysielať na stanici The CW. Dej sa odohráva v malom fiktívnom meste v Severnej Karolíne a sleduje život dvoch nevlastných bratov Lucasa Scotta (Chad Michael Murray) a Nathana Scotta (James Lafferty), ktorí súťažia o pozíciu v školskom basketbalovom tíme. Po 9 sériach bola 4. apríla 2012 odvysielaná záverečná epizóda.
Diaľnica M4 (Maďarsko)

Diaľnica M4 () je 233 kilometrov dlhá diaľnica v Maďarsku. Začína v Budapešti a vedie cez Cegléd, Szolnok, Püspökladány a Berettyóújfalu na rumunskú štátnu hranicu pri obci Nagykereki. 
V prevádzke je v súčasnosti 151 kilometrov po mesto Kisújszállás, no v prevažnej miere len v polovičnom profile. Tieto časti sú označené ako štátna cesta 4. Vo výstavbe je pokračovanie cesty od Kisújszállásu smerom na rumunskú hranicu a v štádiu príprav je aj rozšírenie už otvorených úsekov na plný profil. Na celej trase je M4 vedená v koridore európskej cesty 60.
Česko-slovenské štátne dráhy

Česko-slovenské štátne dráhy (skr. ČSD, súdobé písanie do roku 1990 väčšinou "Československé štátne dráhy", po česky "Československé státní dráhy") bola spoločnosť založená v deň vzniku Česko-Slovenska 28. októbra 1918. Zaoberala sa prevádzkovaním železničnej dopravy na vlastných tratiach na území celého vtedajšieho Česko-Slovenska, ale prevádzkovala tiež niekoľko tratí v súkromnom vlastníctve.
1. zánik ČSD.
Prvý zánik ČSD nastal v r. 1939 v súvislosti so vznikom prvej Slovenskej republiky a vznikom Protektorátu Čechy a Morava. V Protektoráte boli nástupnickou organizáciou ČSD Českomoravské dráhy (alebo nemecky Böhmisch-Mährische Bahn), ktoré boli pod kontrolou Deutsche Reichsbahn (DRB). Na Slovensku vznikla organizácia Slovenské železnice. Po obnovení Česko-Slovenska boli 9. mája 1945 obnovené ČSD.
2. zánik ČSD.
Po druhýkrát a tentoraz už definitívne zanikli ČSD 31. decembra 1992. V súvislosti s pripravovaným zánikom Česko-Slovenska prijalo Federálne zhromaždenie ČSFR 16. decembra 1992 zákon č. 625/1992 Zb. o zániku štátnej organizácie Česko-slovenské štátne dráhy. Ten o. i. určil, že všetky nehnuteľné veci z majetku ČSD prejdú do majetku toho štátu (Česka alebo Slovenska), na ktorého území ležia, ostatný majetok prešiel do vlastníctva Česka alebo Slovenska v pomere 2:1. Novovzniknuté štáty potom rozdelený majetok začlenili do novoustanovených štátnych železníc, t. j. do Českých dráh v Česku a do Železníc Slovenskej republiky na Slovensku.
Jakub Sylvestr

Jakub Sylvestr (* 2. február 1989, Banská Bystrica) je slovenský futbalista, ktorý je v súčasnosti na hosťovaní v a-ligovom klube FK Žalgiris.
Dňa 4. apríla 2009 strelil prvý hetrik v kariére. Bolo to v zápase 23. kola Corgoň ligy proti Tatranu Prešov (3:0).
Róbert Rák

Róbert Rák (* 15. január 1978, Rimavská Sobota) je býval slovenský futbalista, ktorý hráva na pozícii útočníka. Momentálne je hráčom slovenského druholigového klubu MFK Zemplín Michalovce, kde je na hosťovaní z FC Nitra. Jeho sestra Viktória Ráková je herečka.
Peter Katona

Peter Katona (* 12. apríl 1988, Prešov) je slovenský futbalista, ktorý hráva na pozícii útočníka. V súčasnosti je hráčom klubu Partizán Bardejov. Taktiež bol členom slovenskej futbalovej reprezentácie do 21 rokov.
Jeho futbalovým vzorom je francúzsky reprezentant Louis Saha.
Dňa 4. októbra 2008 strelil svoj prvý hetrik v Corgoň lige. Bolo to v zápase 11. kola proti MFK Košice (5:5).
The Times

The Times sú noviny vychádzajúce v Spojenom kráľovstve od roku 1785, kedy boli publikované pod názvom "The Daily Universal Register".
Vydavateľom "The Times", a ich sesterských novín "The Sunday Times", je spoločnosť Times Newspapers Limited, ktorá je dcérskou spoločnosťou spoločnosti News International. Vlastníkom News International je skupina News Corporation, na čele ktorej stojí Rupert Murdoch.
Podľa údajov z januára a februára roku 2009, denne sa priemerne v obehu nachádzalo 607 775 výtlačkov.
20th Century Studios

20th Century Studios je americká filmová spoločnosť založená v roku 1915 ako Fox Films. Sídli v Century City západne od Beverly Hills v Los Angeles. Vznikla 31. mája 1935 zlúčením Fox Film Corporation (ktorá bola založená v roku 1915 Williamom Foxom) a Twentieth Century Pictures (založená v roku 1933 Darrylom F. Zanuckom, Josephom Schenckom, Raymondom Griffithom a Williamom Goetzom). Do roku 2013 ho vlastnila spoločnosť News Corporation, medzi rokmi 20132018 ho vlastnila 21st Century Fox. V roku 2019 spoločnosť kúpila Disney, ktorá je jeho súčasným majiteľom. Vzhľadom na to, že patrí k najväčším štúdiám, je právoplatne zaradené do Veľkej šestky (šesť najväčších filmových štúdií v Hollywoode). Jeho symbolom a logom je známy nápis medzi reflektormi, ktorý navrhol Rocky Longo a ktorý je doplnený fanfárami Alfreda Newmana.
Secret Intelligence Service

Secret Intelligence Service (SIS), neoficiálne aj MI6 (Military Inteligence Deputary 6)je tajná služba Spojeného kráľovstva. Bola založená v roku 1909 a má vykonávať zahraničnú špionáž.
Henry James

Henry James (* 15. apríl 1843, New York City – † 28. február 1916, Londýn) bol anglo-americký spisovateľ, ktorý strávil väčšinu svojej kariéry v Spojenom kráľovstve.
O autorovi.
Narodil sa v New Yorku. Jeho otec bol Američan, ktorý imigroval do Írska. Henry je jedným z trinástich detí. Zaujímal sa o teológiu, mysticizmus a filozofiu. On a jeho súrodenci sa vzdelávali rôznymi spôsobmi. V školách, súkromnými hodinami, ale vždy s dôrazom kladeným na prístup ku knihám a novým skúsenostiam. S rodinou cestoval po svete. Navštívil Genevu, Paríž, Londýn, Švajčiarsko, Taliansko... Štyridsať rokov žil v Anglicku. Jeho rodina bola v kontakte so spisovateľmi, ako je Ralph Waldo Emerson, Henry David Thoreau, Washingtom Irwing. Henry celý život zostal starým mládencom. Aj keď chýba potvrdzujúci dôkaz, niektorí kritici tvrdia, že Henry bol homosexuálom, poukazujúc na vzťah Pembertona a Morgana Morena, v poviedke "´´Žiak´´". Iní tvrdia, že mal vzťah so svojou sesternicou Mary ´´Minny´´. A jej smrť vo veku dvadsaťštyri rokov, v roku 1870, bola dôvodom Henryho celibátu. Henry s ňou strávil nejaký čas v Newporte a niektoré jeho hrdinky sú inšpirované práve ňou.
Napísal dvadsať románov, vyše sto poviedok a noviel ako aj literárne kritiky, hry, reportáže, recenzie. Viac než akýkoľvek iný americký spisovateľ. Byť americkým spisovateľom v Anglicku bolo pre neho problémom. James patrí do literárneho obdobia realizmu.Vo svojich románoch sa zaoberá najmä psychologickými štúdiami ľudí z rôznych spoločenských vrstiev. Jeho realizmus je špeciálny druh psychologického realizmu, používa pre tento realizmus typické postavy nazývané "´´Types´´, "to znamená, že jeho postavy sú dôležitejšie ako zápletka. Vyjadrujú sa ako skutoční ľudia. Americký realizmus je reakciou proti romantizmu a citovej tradícii spojenej predovšetkým so ženskými spisovateľkami. Kládli dôraz na krajinnú prezentáciu. V realizme autori objavujú medziľudské vzťahy.
Jamesove postavy len zriedka niečo konajú, všetko, čo sa v ich živote deje, nie je dôsledkom ich vlastných činov, ale náhodou. Viac život sledujú, ako by ho žili. Čitatelia sa zaujímajú o to, ako ich myseľ reaguje na udalosti príbehu. V literatúre sa táto technika nazýva "prúd vedomia". Je to vlastne prúd myšlienok, predstáv v mysli postáv. 
Henry James vo svojich dielach používa kontrast. Porovnáva Európanov a Američanov alebo opisuje Američanov žijúcich v Európe. Vnímal Američanov ako nevinných ľudí a kritizoval Európanov a ich posadnutosť peniazmi, ničiacu skutočné životné hodnoty.
Cena Petra Dubovského 2007

Cena Petra Dubovského 2007 bol 8. ročník ocenenia pre slovenského futbalistu do 21 rokov. Vyhlásenie sa konalo 3. februára 2008 v bratislavskom hoteli "Radisson SAS Carlton" súbežne s vyhlasením futbalistu roka. S počtom 24 bodov vyhral Marek Hamšík. Na druhom mieste skončili Juraj Kucka a Pavol Jurčo s 2 hlasmi.
Michal Ďuriš (futbalista)

Michal Ďuriš (* 1. jún 1988, Uherské Hradiště, Česko-Slovensko) je slovenský futbalista, ktorý hráva na pozícii útočníka. V minulosti bol hráčom corgoňligového klubu Dukla Banská Bystrica, bol tiež členom slovenskej futbalovej reprezentácie do 21 rokov, hrával v Synot lige za klub FC Viktoria Plzeň. V súčasnosti je hráčom cyperského tímu Othellos Athienou, kde prešiel späť po hosťovaní v slovenskom klube FC Spartak Trnava v roku 2023. 
Úspechy.
Reprezentačné
Klubové
Individuálne
Michal Ďuriš

Michal Ďuriš môže byť:
Vojtech Horváth (futbalista)

Vojtech Horváth (* 28. jún 1984) je slovenský futbalista, ktorý je v súčasnosti hráčom prvoligového klubu AS Trenčín. Hrá na pozícii stredopoliara. Jeho brat Csaba je taktiež futbalista.
V lete 2009 prestúpil do AS Trenčín.
Marko Milinković

Marko Milinković (* 16. apríl 1988, Belehrad) je srbský futbalista, ktorý hráva na pozícii stredopoliara. V súčasnosti je hráčom corgoňligového klubu ŠK Slovan Bratislava. Je členom srbskej reprezentácie do 21 rokov.
Dňa 11. októbra 2008 debutoval v srbskej reprezentácii do 21 rokov v zápase proti Dánsku v Play-off o postup na Majstrovstvá Európy hráčov do 21 rokov 2009. Nastúpil aj v odvete, 15. októbra, kde strelil svoj prvý gól.
Zoznam článkov slnečnej sústavy/DŽ

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
dža.
Džabal at-Tajr (vrch)
Zoznam článkov slnečnej sústavy/Ó

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
óš.
Óšima (ostrov)
Zoznam článkov slnečnej sústavy/Q

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
qt.
QTV
Marián Kelemen

Marián Kelemen (* 7. december 1979, Michalovce) je slovenský futbalista, ktorý je hráčom Jagiellonia Białystok. Bol i hráčom 1. FK Příbram, Śląsk Wrocław, pred tým španielskeho klubu CD Numancia, kde prestúpil v januári 2009 z gréckeho klubu Aris Solún. Zmluvu podpísal do konca sezóny 2008/2009, no po jej skončení ju klub nepredĺžil.
Dňa 26. marec 2010 debutoval v klube Śląsk Wrocław, s ktorým v sezóne 2011/12 získal titul majstra Poľska.
Kvalifikácia na Majstrovstvá sveta vo futbale 2010 – Ázia

Ázijskej futbalovej konfederácii bolo pridelených 4,5 postupových miest (4 isté, 1 po play-off s Oceániou). 43 tímov sa bude snažiť o postup na Majstrovstvá sveta vo futbale 2010. Nekvalifikovali sa Laos, Brunej a Filipíny. Debut v kvalifikácii má Východný Timor a takisto aj Austrália, keďže do teraz bola v oceánskej kvalifikácii.
Nasadenie pre prvé kolo.
Všetkých 43 tímov bolo rozdelených do troch košov. V prvom je 5 najlepšie postavených tímov. Tie postupujú priamo do tretej fázy. V druhom koši (Kôš A) sú tímy na 6. až 24. mieste. V treťom (Kôš B) sú tímy na 25. až 43. mieste.
1. fáza.
Žrebovanie prvého kola sa uskutočnilo 6. augusta 2007 v Kuala Lumpur v Malajzii.
2. fáza.
Z deväťnástich postupujúcich tímov z prvej fázy, osem najnižšie postavených v rebríčku, sa zúčastnilo druhej fázy. Žrebovanie prebehlo 6. augusta 2007 v Kuala Lumpur v Malajzii.
3. fáza.
K piatim postupujúcim z prvej fázy, sa pripojilo 11 najlepšie postavených z druhej a štyri víťazné tímy z tretej fázy.
Nasadenie pre tretiu fázu.
Týchto 20 tímov bolo 25. novembra 2007 v Durbane v Južnej Afrike rozdelených zo 4 košov do piatich skupín po štyroch.
Štvrtá fáza.
V štvrtej fáze je zostávajúcih 10 tímov rozdelených do dvoch skupín.
Nasadzovanie.
Desať kvalifikovaných bolo rozdelených do 2 skupín v Kuala Lumpur v Malajzii 27. júna 2008. Žrebovanie bolo na základe štyroch košov. Do tých boli rozdelené tímy podľa postavenia v rebríčku .
 
Skupiny.
Poznámky.
9. Princíp žrebovania.
Mauri

Mauri alebo Maurovia je označenie moslimov, pôvodom zo severnej Afriky (Arabi a Berberi), ktorí okrem iného od
8. do 15. storočia ovládali južné Španielsko a Portugalsko, územie Sahary - Mauritániu, Mali, Maroko, Alžírsko, časť Nigeru, Čadu, Líbye, ale aj Gibraltár, Kanárske ostrovy alebo Sicíliu. Toto obdobie je známe ako Al-Andalus.
Názov etnika je odvodený z gréckeho pomenovania obyvateľov Mauritánie - "Mauros".
Spôsob života.
Maurský život veľmi ovplyvňovalo ich náboženstvo - islam. Živili sa hlavne ako pastieri a obchodníci. Množstvo z nich sa ale venovalo pirátstvu a lúpežiam.
Viedenský rezeň

Viedenský rezeň () je tenký obalený a vypražený rezeň z teľacieho mäsa. Patrí k špecialitám viedenskej kuchyne.
Na Slovensku sa najčastejšie robí z bravčového mäsa.
Mnajdra

Mnajdra je megalitický neolitický chrámový komplex na Malte. Pochádza z rokov 3800 – 2500 pred Kr.
Nachádza sa aj na maltských eurominciach: na 1, 2 a 5 centovkách.
Berberi

Berberi (berber. "Amazig", pl. "Imazigen") je súhrnne označenie pre pôvodných obyvateľov Severnej Afriky. Dnes obývajú rozsiahle územia od Maroka cez Alžírsko, Tunisko, Líbyu až po oázu Síwa na západe Egypta. Smerom na juh saharské územia Mauritánie, Mali, Nigeru, Čadu až po rieku Niger.
Jazyk.
Hovoria príbuznými berberskými jazykmi (t.j. berberčinou) zo skupiny afroázijských jazykov; príbuznými jazykmi sú napríklad arabčina a hebrejčina. Najmä tuaregské nárečia sa zapisovali už od 3. storočia pred Kr. písmom tifinag, jeho moderná verzia neo-tifinag sa používa na zápis berberčiny od konca 20. storočia, najmä v Maroku.
Dejiny.
Berberi pôvodne obývali súvislý pás územia od Kanárskych ostrovov cez Maroko až po údolie Nílu. Pod tlakom migrujúcich národov (Feničania, Kartáginci, Vandali, Arabi) ustupovali do hornatého vnútrozemia a saharských oáz, kde žijú dodnes. Už v staroveku vybudovali transsaharský obchodný systém, ktorý sa opieral o karavánové cesty, ksary a kasby.
Postupne došlo k islamizácii a kultúrnej arabizácii berberských kmeňov. Začali islam ďalej šíriť, v 8. storočí prekročili Gibraltár, porazili kresťanské Vizigótske kráľovstvo a začali obsadzovať Pyrenejský polostrov. Tu vytvorili berbersko-arabskú civilizáciu a 800 rokov odolávali spojenému úsiliu Európanov o znovudobytie stratených území. V Európe boli v tom čase známi pod menom Mauri. V samotnom Maroku od 11. storočia vytvorili sériu mocných dynastií (Almorávidovci, Almohádovci), ktoré zjednotili berberské kmene v severozápadnej Afrike a vybudovali mnohé dodnes stojace pamiatky.
Kasba

Kasba () je typ opevneného hradu alebo citadely v islamskej architektúre, najmä v severoafrických horských dedinách a mestách. Zvyčajne sa jedná o pravidelný a pravouhlý pôdorys s nárožnými vežami a vonkajšie steny nemajú okná. Kasba je postavená zo zmesi hliny, pálených alebo nepálených tehál či tesaného kameňa. Slúžili ako obydlie a úkryt pre rodinu celú rodinu aj so služobníctvom a otrokmi. Kasba bola symbolom moci a bohatstva.
Vo väčších sídlach alebo mestách tvorili rozľahlé kasby viacerých rodín systém opevneného centra, ktoré sa mohlo rozrásť na celú medinu, takže kasba môže byť synonymom pre historické centrum. Na vidieku boli kasby centrálnou budovou alebo systémom budov v strede priľahlej opevnenej dediny, ktorá sa nazýva arabsky "ksar" alebo berbersky "ighrem".
Medina (urbanizmus)

Medina (z ["madína"] mesto) je označenie pre starú časť mnohých severoafrických miest.
Typická medína je opevnená, tvorí ju bludisko úzkych uličiek, niekedy dokonca zastrešených a položených v niekoľkých poschodiach nad sebou. Tieto stredoveké vnútorné mestá Arabi stavali už od 9. storočia.
Mediny často obsahujú historické fontány, paláce a mešity. Tieto pamiatky sú chránené kvôli svojmu kultúrnemu významu a priťahujú turistov. Kvôli veľmi úzkym a krivolakým ulicíam v v medinách nejazdia autá a v niektorých ani motocykle a bicykle. Niektoré ulice nie sú ani meter široké. Niektoré mediny tak boli budované zámerne, aby zmiatli a spomalili prípadných útočníkov.
Rozsiahle a známe sú napríklad mediny v marockých mestách Fás a Murrákuš.
Karavána

Karavána je skupina ľudí väčšinou sprevádzaná zvieratami, ktorá putuje najčastejšie za obchodom krajinou.
Karavány boli rozšírené najmä v minulosti, kedy tvorili jeden z mála možných spôsobov dopravy tovaru medzi vzdialenými miestami. V súčasnosti sú karavány vypravované najmä na ťažko dostupné miesta ako sú napr. púšte, pretože sa tam z rôznych dôvodov nedostane technika, alebo je karavána ekonomicky výhodnejšia. Karavány sú väčšinou tvorené zvieratami (ťavy, osly a pod.), na ktoré sa naloží tovar, alebo slúžia ľudom ako prepravné prostriedky. Novodobým príkladom karavány by mohol byť konvoj.
Medina (rozlišovacia stránka)

Medina môže byť
Medina

Medina alebo Medína ( - "Al-Madína al-Munawwara" – doslova "Osvietené mesto" alebo "Žiarivé mesto", skrátene - "Madína" - doslova: Mesto) je mesto na západe Saudskej Arábie, druhé najsvätejšie mesto islamu a miesto hrobu proroka Mohameda.
Oáza v púšti bola od 6. storočia pred Kr. známa pod menom Jatrib. Na počesť proroka Mohameda mesto neskôr premenovali na Madína an-Nabí/Madínatu 'n-Nabí ( [madínatun-nabí]) čo znamená jednoducho "Prorokovo mesto".
Vis (ostrov)

Vis (gr. "Issa", tal. "Lissa") je chorvátsky ostrov v Jadranskom mori. Na ostrove ležia mestá Vis a Komiža. Juhozápadne od Visu je malý ostrov Biševo.
Dejiny.
V 19. storočí sa stal predmetom bojov medzi Francúzskom a Britániou, po Viedenskom kongrese v roku 1815 pripadol Rakúsku. Slúžil ako vojenská základňa strážiaca prístup k prístavom Split a Dubrovník. Pokus Talianov o dobytie ostrova počas rakúsko-pruskej vojny viedol ku stretnutiu flotíl Talianska a Rakúsko-Uhorska v bitke pri Vise (20. júl 1866), v ktorej talianske námorníctvo utrpelo ťažkú porážku.
Pamätihodnosti.
Vody ostrova skrývajú niekoľko vrakov, ktoré sú cieľom potápačov:
Don Quarrie

 
 
 
Donald O'Riley Quarrie známy aj pod menom Don Quarrie (* 25. február 1951, Kingston, Jamajka) je bývalý jamajský atlét, ktorý sa venoval šprintérskym tratiam. Behával beh na 100 a 200 metrov. Je štvornásobný olympijský medailista.
Ako prvý atlét, ktorý reprezentoval Jamajku získal na olympijských hrách v behu na 200 metrov zlatú medailu. Stal sa prvým mužom, ktorý získal titul na 100 m alebo 200 m na Commonwealthských hrách. Na Majstrovstvách Strednej Ameriky a Karibiku v atletike v rokoch 1971 až 1981 získal 9 zlatých medailí za šprint.
1. hokejová liga SR 2007/2008

1. hokejová liga SR 2007/2008 bola pätnástou sezónou 1. hokejovej ligy SR. Súťaž mala 16 účastníkov. Prvé štyri mužstvá postúpili do 1. kola play-off. Tímy z 5. - 12. miesta hrali predkolo play-off. Víťazom sa stalo družstvo HC ’05 Banská Bystrica , ktoré vo finále porazilo tím HK Spišská Nová Ves 4:1 na zápasy v sérii hranej na 4 víťazné zápasy. Vypadlo družstvo HK 21 - SM Ružomberok. V nasledujúcej sezóne ho nahradilo družstvo HC 07 Detva.
Hrací plán.
Každý mal odohrať v Základnej časti 44 kôl. Družstvá boli rozčlenené podľa geografickej polohy do skupiny západ (Považská Bystrica, Ružinov, Senica, Trnava, Piešťany, Nové Zámky, Topoľčany, Prievidza) a východ (Trebišov, Spišská Nová Ves, Detva, Ružomberok, Bardejov, Banská Bystrica, Dolný Kubín, Prešov). S družstvami vo svojej skupine sa mali stretnúť stretnú 4x (2x doma, 2x vonku), s družstvami z druhej 2x (1x doma, 1x vonku). V priebehu súťaže však bolo družstvo Ružomberka zo súťaže vylúčené a tak tímy odohrali len 42 kôl. ZOK 1. hokejovej ligy v zmysle poriadku SZĽH rozhodlo o bodovom zvýhodnení družstiev zaradených geograficky do skupiny východ a to: za 1/2 Základnej časti (22. kôl) pripočítaním 3 bodov a za 2/2 Základnej časti (44. kôl) 3 bodmi.
Základná časť.
Družstvo HK 21 - SM Ružomberok bolo zo súťaže 2007/2008 vylúčené a je považované za družstvo zostupujúce 1. hokejovej ligy.
Ksar (druh sídla)

Ksar (z [al-kasr] "zámok", "pevnosť", pl. [al-ksúr]; berber. "ighrem" alebo "aghrem", pl. "ighrman") je v berberskej, alebo všeobecne severoafrickej architektúre opevnená dedina, ktorú tvorí prepojený systém obytných a skladovacích priestorov. Ksary sa často budovali na vyvýšených miestach a slúžili usadenému obyvateľstvu na ochranu pred útokmi kočovných kmeňov. V strede ksaru býva ústredná citadela pána alebo náčelníka zvaná kasba.
Ksar v prenesenom význame môže označovať hradbami obohnanú obytnú štvrť okolo mediny (napríklad vo Feze, Maroko), citadelu (Tanger, Tunis) alebo celú medinu (Alžír).
Počas berberskej nadvlády na Pyrenejskom polostrove preniklo slovo ksar / kasr do španielčiny ako "alkazár", kde označuje centrálny palác, alebo pevnosť v meste.
Ray Norton

Otis Ray Norton známy aj pod menom Ray Norton (* 22. september 1937, Tulsa, Oklahoma, USA) je bývalý americký atlét, ktorý sa venoval behu na 100 a 200 metrov. Ako prvý atlét v histórii bol súčasne držiteľom svetového rekordu na týchto dvoch tratiach. Po ňom sa to podarilo len Jamajčanovi Usainovi Boltovi.
Nikdy nezískal medailu na olympijských hrách. Najbližšie mal k tomu v roku 1960, keď na hrách v Ríme skončila štafeta USA na prvom mieste. Dodatočne ju však diskvalifikovali kvôli chybnej odovzdávke.
Juniorské majstrovstvá sveta v atletike

Juniorské majstrovstvá sveta v atletike je atletické podujatie pre športovú mládež. Zúčastniť sa ho môžu len športovci, ktorí sú narodení v takom ročníku, ktorý je o 19 rokov a menej nižší ako kalendárny rok daných majstrovstiev. Napríklad, Juniorských majstrovstiev sveta 2010 sa môžu zúčastniť ročníky 1991 a vyššie, lebo 2010 - 19 = 1991.
Brendan Christian

Brendan Christian (* 11. december 1983, Antigua) je atlét Antiguy a Barbudy. Venuje sa behu 100 a 200 metrov.
Paulínia

Paulínia je mesto štátu São Paulo v juhovýchodnej Brazílii. Nachádza sa od mesta São Paulo a od hlavného mesta Brazília.
Má rozlohu a asi 81 544 obyvateľov v roku 2008.
Pabukovité

Pabukovité (lat. "Nothofagaceae") je čeľaď drevín z radu bukotvaré. Zahŕňa jediný rod pabuk ("Nothofagus"). Tento rod sa sa v minulosti zaraďoval ako jeden z viacerých rodov do čeľade bukovité.
Charakteristika.
Rod pabuk zahŕňa asi 35 druhov stálozelených alebo opadavých stromov a krov, s pílkovitými listami väčšinou menších rozmerov (maximálne 10 cm dlhé). Kvety sú jednopohlavné, drobné, nenápadné. Plody sú ploché alebo trojhranné tobolky usadené po 27 v laločnatej čiaške.
Vyskytujú sa v najjužnejšej časti Južnej Ameriky, Austrálii, Tasmánii, Novom Zélande, Novej Guinei a Novej Kaledónii. 
Druhy.
Do rodu "Nothofagus" dnes patrí okolo 40 druhov. Príkladom druhu je pabuk antarktický ("Nothofagus antarctica").
Kărdžali (mesto)

Kărdžali () je mesto v Bulharsku. Mesto je administratívnym strediskom rovnomennej oblasti Kărdžali.
Poloha.
Mesto leží v juhovýchodnom Bulharsku vo východnej časti pohoria Rodopy na brehu rieky Arda.
Dejiny.
Mesto založil turecký vojenský veliteľ Kardži Ali, podľa ktorého je aj pomenované. Bolo jedným z posledných bulharských miest, ktoré Turci držali až do konca tureckého otroctva (prvá balkánska vojna - 1912) a nazývali "Kırcaali". Oslobodil ho 21.októbra 1912 bulharský generál Vasil Delov a od tej doby je súčasťou bulharského štátu. Mesto si dlho uchovalo orientálny charakter. Ešte aj dnes sa dá nájsť v starej obchodníckej časti mesta orientálna exotika.
Obyvateľstvo.
Aj v súčasnosti tvoria väčšinu obyvateľstva etnickí Turci, ktorí vyznávajú sunnitský islam.
Jan Fischer

Ing. Jan Fischer, CSc. (* 2. január, 1951 Praha) je český ekonóm a štatistik. Je predsedom Českého štatistického úradu, momentálne zastupovaný. Od apríla 2009 do júla 2010 bol predsedom vlády Česka. Bude viceprezidentom Európskej banky pro obnovu a rozvoj.
Život.
V roku 1974 vyštudoval štatistiku a ekonometriu na Národohospodárskej fakulte Vysokej školy ekonomickej v Prahe. Od roku 2002 na univerzite pôsobil ako vedúci výskumných pracovísk Fakulty informatiky a statistiky VŠE v Prahe.
Niekdajší podpredseda Českého štatistického úradu bol menovaný do funkcie predsedu 24. apríla 2003. Vo funkcii pôsobil až do svojho menovania za predsedu vlády. Jeho zastupovaním vo funkcii predsedu úradu bol poverený Jiří Křovák.
Po skončení mandátu predsedu vlády v lete 2010 nastúpi do funkcie viceprezidenta Európskej banky pro obnovu a rozvoj (EBRD) v Londýne, kde nahradí Brigitu Schmögnerovú.
Politická činnosť.
V rokoch 1980 až 1989 bol členom Komunistickej strany Československa.
Fischer bol 9. apríla 2009 menovaný prezidentom Václavom Klausom do funkcie predsedu vlády Českej republiky v tzv. úradnickej vláde.
Po voľbách zložil do rúk prezidenta demisiu 25. júna 2010 a ešte krátko vládol súbežne s novým premiérom. Vo funkcii ho definitívne 13. júla 2010 vystriedal Petr Nečas.
Expedícia 6

 
Expedícia 6 bola šiesta posádka dlhodobo obývajúca Medzinárodnú vesmírnu stanicu (ISS). Kapitán Kenneth Bowersox (USA), palubný inžinier Nikolaj Budarin (Rusko) a palubný inžinier a vedecký pracovník Donald Pettit (USA) štartovali z mysu Canaveral 24 . novembra 2002 na palube raketoplánu Endeavour, so stanicou ISS sa spojili 25. novembra. Úlohou posádky bolo pokračovať vo vedeckých experimentoch a udržiavať stanicu v prevádzkyschopnom stave. Na stanici prijali zásobovacia loď Progress, podnikli jeden plánovaný a jeden neplánovaný výstup do otvoreného vesmíru. Po päťmesačnom pobyte odovzdali stanicu Expedícii 7 a 4. mája 2003 pristáli na Zemi.
Priebeh misie.
Expedícia 6 štartovala v raketopláne Endeavour z mysu Canaveral na Floride 24. novembra 2002 v 00:50 UTC. Pri vesmírnej stanici pristáli 25. novembra o 21:59 UTC. Osadenstvo raketoplánu privítali členovia Expedícia 5 - veliteľ Valerij Korzun, Peggy Whitsonová a Sergej Treščov. Za týždeň pobytu návštevníci počas troch výstupov do vesmíru pripojili nosník ITS-P1, nová posádka prevzala stanicu a 2. decembra Korzun, Whitsonová a Treščov v Endeavour odleteli na Zem. 
EVA 1.
Rutinu života na stanici osviežila až vesmírna vychádzka Bowersoxa a Pettita 15. januára 2003, v ktorej kozmonauti dokončili práce na nosníku ITS-P1. Výstup trval 6 hodín 51 minút. 
Dňa 4. februára posádka stanice prijala zásobovacie Progress M-47. 
EVA 2.
Druhý, pôvodne neplánovaný, výstup kozmonauti uskutočnili 8. apríla, počas 6 hodín 26 minút sa kozmonauti venovali údržbárskym prácam na povrchu stanice. 
Sojuz TMA-2, ukončenie misie.
Po havárii raketoplánu Columbia 1. februára 2003 boli pozastavené lety raketoplánov, preto bola počnúc Expedíciou 7 početnosť posádok znížená na dvoch kozmonautov, dopravovaných loďami Sojuz. Dňa 28. apríla 2003 prileteli v Sojuze TMA-2 Jurij Malenčenko a Edward Lu z Expedícia 7. Bowersox, Budarin a Pettit odovzdali stanicu nováčikom a 4. mája sa vrátili v Sojuze TMA-1 na Zem.
Zdvíhadlo

Zdvíhadlo je:
De Mysteriis Dom Sathanas

De Mysteriis Dom Sathanas je album nórskej skupiny Mayhem. Album bol vydaný po dočasnom rozpade skupiny, keď v nej zostal len bubeník Hellhammer; basgitarista Count Grishnackh bol v tom čase obžalovaný z podpaľačstva kostolov a vraždu gitaristu Euronymousa, spevák Attila takisto v tom čase skupinu opustil.
Obal albumu zobrazuje Nidaroskú katedrálu v Nórsku.
Zaujímavosti.
Medzi niektorými ľuďmi sa traduje fáma o dvojtej basovej linke, čistej a zlej. Údajne bol Vikernes v hre na basu tak slabý, že jeho basová linka bola stíšená, a nahral ju Hellhammer, a to vraj dokonca lepšie. V skutočnosti je tam len jedna basová linka, a to Vikernesova. Mýtus o dvojtej base vznikol pravdepodobne zo zlej interpretácie skutočnosti, že rodičia gitaristu Euronymousa boli proti tomu, aby na albume hral vrah ich syna. No na albume zostala čistá basa nahratá Vikernesom. Tento album je zároveň pravdepodobne jediným albumom v akomkoľvek žánri, kde spolu hrajú vrah a jeho obeť.
Silvia Gašparovičová

Silvia Gašparovičová, rod. Beníková (* 13. január 1941 Bratislava) je slovenská projektantka, súdna znalkyňa, a v rokoch 2004 - 2014 prvá dáma Slovenska.
Život.
V roku 1958 ukončila strednú školu. 5-ročné vysokoškolské štúdium absolvovala na Stavebnej fakulte Slovenskej technickej univerzity, ktoré ukončila v roku 1965. V rokoch 1971-73 absolvovala postgraduálne štúdium hospodárskeho práva na Právnickej fakulte Univerzity Komenského v Bratislave.
Po skončení vysokoškolského štúdia 5 rokov pracovala v projekcii štátneho podniku Pozemné stavby. Od roku 1971 až do roku 1991 pôsobila na investičnom odbore Ministerstva výstavby a stavebníctva. V roku 1991 Mestský súd v Bratislave vymenoval Silviu Gašparovičovú za súdnu znalkyňu pre oceňovanie nehnuteľností v odbore stavebníctvo. Až do zvolenia svojho manžela za prezidenta Slovenskej republiky pracovala v súkromnej sfére ako konateľka v stavebnej spoločnosti. 
Silvia Gašparovičová žije po boku svojho manžela Ivana Gašparoviča od roku 1964. Spoznali sa vďaka basketbalu, pretože obidvaja boli jeho milovníkmi. Majú dve deti, dcéru Denisu a syna Iva.
David Mitchell

David Mitchell (* 12. január 1969, Southport, Spojené kráľovstvo) je anglický spisovateľ, ktorý bol trikrát nominovaný na Bookerovu cenu. V češtine vyšli jeho romány "Hybatelé" (Ghostwritten), "Atlas mraků" (Cloud Atlas), "Třináct měsíců" (Black Swan Green) a "sencislo9" (number9dream). 
Životopis.
Vyštudoval anglickú a americkú literatúru na University of Kent. Rok žil na Sicílii, potom osem rokov v Hirošime v Japonsku, kde vyučoval angličtinu. Od svojho návratu žije v Írsku. V roku 2003 sa dostal na prestížny zoznam Najlepších mladých britských autorov, ktorý vyhlasuje literárny časopis "Granta".
Žores Ivanovič Alfiorov

 
Žores Ivanovič Alfiorov (; * 15. marec 1930, Vitebsk† 1. marec 2019, Petrohrad, Rusko) bol ruský fyzik, držiteľ Nobelovej ceny za fyziku za rok 2000, ktorý významne prispel pri vytvorení modernej heteroštruktúry vo fyzike a elektronike. Bol aj politikom a bol členom ruského parlamentu (Dumy) do roku 1995.
Narodenie a vzdelanie.
Narodil sa vo Vitebsku v bielorusko-židovskej rodine. V roku 1952 ukončil Elektrotechnický inštitút v Leningrade. Od roku 1953 pracoval v Ioffovom fyzikálno - technickom ústave sovietskej akadémie vied. V roku 1987 sa stal jeho riaditeľom. Bol zvolený za člena sovietskej akadémie vied v roku 1972, a plnohonotným členom v roku 1979. Od roku 1995 bol členom štátnej dumy, za komunistickú stranu Ruskej federácie. V roku 2000 obdržal Nobelovu cenu za fyziku spolu s Herbertom Kroemerom, "za vývoj heteroštruktúry v polovodičoch, ktorá sa používa vo vysokorýchlostnej elektronike a optoelektronike.".
Vynašiel heterotransistor, ktorý dokázal pracovať na oveľa vyšších frekvenciách než jeho predchodcovia, a zjavne zrevolučnil satelitnú komunikáciu a komunikáciu mobilných telefónov. Alferov a Kroemer nezávisle aplikovali túto technológiu do laserov na rezanie. Toto zrevolučnilo návrh polovodičov v mnohých oblastiach, vrátane LED-diod, čítačiek bar - kódu a CD - prehrávačov.
Hermann Grimmeiss z Kráľovskej švédskej Akadémie vied, ktorá udeľuje Nobelovu cenu, povedal: "Bez Alfiorova, by nebolo možné prenášať všetky informácie zo satelitov dole na Zem, alebo mať tak veľa telefónnych liniek medzi mestami."
Ľubomír Reiter

Ľubomír Reiter (* 3. december 1974, Stropkov) je bývalý slovenský futbalista, ktorý hrával na pozícii útočníka. V súčasnosti sa futbalu venuje naďalej ako tréner klubu MFK Tatran Liptovský Mikuláš.
V rokoch 2001 až 2005 bol členom slovenskej reprezentácie. Odohral v nej 28 zápasov a strelil 9 gólov. Na prvý zápas nastúpil 7. októbra 2001 proti Macedónsku a v tomto zápase strelil aj prvý gól v reprezentácii. Stalo sa tak v 29. minúte. Slovensko tento zápas vyhralo 5:0.
Kostol Najsvätejšej Trojice (Chtelnica)

Kostol Najsvätejšej Trojice v Chtelnici je rímskokatolícky chrám v obci Chtelnica.
Kostol je vysoký 46 metrov, kríž na veži meria 4 metre. Dĺžka kostola je približne 45 metrov, šírka 14 metrov. Veža je 3,9 metra široká. Vo veži kostola sú v súčasnosti 3 zvony. Najväčší váži 750 kilogramov a je na ňom nápis: „Svätá Trojica, jediný Bože, zmiluj sa nad nami.“ Druhý zvon váži 550 kilogramov a je najnovší. Je na ňom napísané: „Svätý Karol Boromejský, oroduj za nás“. Zvon uliala rodina Dytrichová na Morave v dedinke Brodek u Přerova. Najmenší zvon má 300 kilogramov a je na ňom nápis: „Svätá Panna Mária, oroduj za nás". V strede kostola je oltár z mramoru, pri ktorom je kňaz obrátený k veriacim.
Organ, ktorý sa nachádza na chóre je z konca 18. storočia je značky Rieger-Kloss, a vyrobený bol v Krnove ako 1333 kus. 
Kostol sa začal stavať 6. mája 1794, kedy posvätili základný kameň. Stavba bola dokončená roku 1800 a slávnostne ho konsekrovali 21. júna 1801.
Eleonóra Provensalská

Eleonóra Provensalská (* 1223, Aix-en-Provence, Francúzsko – † 26. jún 1291, Amesbury, Anglicko) bola anglická kráľovná ako manželka Henricha III.
Pôvod.
Narodila sa ako druhá zo štyroch dcér provensalského grófa Raimonda Beréngera IV. a Beatrix Savojskej.
Anglická kráľovná.
V roku 1236 sa vydala za kráľa Anglicka Henricha III. z rodu Plantagenetovcov. 
Eleonóra ovplyvňovala politiku manžela i syna. Celý život si bola veľmi blízka so svojou sestrou Margarétou, francúzskou kráľovnou. Sestrám sa podarilo zmierniť nepriateľstvo medzi oboma dvormi a ich manželia sa dokonca stali spojencami.
Eleonóra ovdovela v roku 1272 a odišla do kláštorného ústrania. Zomrela v roku 1291 s povesťou svätice v opátstve Amesbury, kde je i pochovaná.
Manželstvo a deti.
Z manželstva, uzavretého 14. januára 1236 v Canterbury (Kent), s Henrichom III. (1207 – 1272), synom Jána Bezzemka a jeho druhej manželky Izabely z Angoulême, sa narodili deti:
Bob Beamon

 
 
Robert Beamon známy aj pod menom Bob Beamon (* 29. august 1946, New York, New York, USA) je bývalý americký atlét, ktorý sa venoval skoku do diaľky.
Na Letných olympijských hrách 1968 v Mexiku získal zlatú medailu v disciplíne skok do diaľky v novom svetovom rekorde. Skočil , čím o zlepšil svetový rekord Igora Tera-Ovanesiana. Tento rekord bol platný až do roku 1991. Vtedy ho zlepšil Mike Powell na .
Darvis Patton

 
 
 
 
Darvis Patton (* 4. december 1977, Dallas, Texas, USA) je americký atlét, ktorý sa venuje šprintérskym tratiam. Beháva beh na 100 a 200 metrov.
Herb McKenley

Herbert Henry McKenley známy aj pod menom Herb McKenley (* 10. júl 1922, Pleasant Valley, Jamajka – † 22. november 2007, Kingston) bol jamajský atlét, ktorý sa venoval behu na 100, 200 a 400 metrov.
Na Letných olympijských hrách v roku 1952 v Helsinkách získal zlatú medailu v štafete na 4 x 400 m v novom svetovom rekorde 3:03,9 min. Získal aj strieborné medaily v behu na 100 a 200 metrov.
Po skončení športovej kariéry bol trénerom na Jamajke. Umrel 22. novembra 2007 na komplikácie spojené so zápalom pľúc.
Letné olympijské hry 1980

XXII. letné olympijské hry sa konali od 19. júla do 3. augusta 1980 v Moskve, v Sovietskom zväze. Moskva získala právo usporiadať olympiádu v roku 1974, keď porazila Los Angeles pomerom hlasov "39:20". Časť podujatí, sa konala v Tallinne (jachting), Leningrade, Kyjeve, a Minsku (štvrťfinálové futbalové zápasy). Boli to prvé olympijské hry, ktoré sa konali v krajine východného bloku.
Hry boli poznačené bojkotom viacerých západných krajín, ktorý bol reakciou na intervenciu sovietskych vojsk v Afganistane v roku 1979.
Gordon Bajnai

Gordon Bajnai (* 5. marec 1968, Segedín) je maďarský politik, od 14. apríla 2009 predseda vlády Maďarska. Predtým zastával funkcie ministra samosprávy a regionálneho rozvoja (od 1. júla 2007 do 30. apríla 2008) a ministra národného rozvoja a hospodárstva (od 1. mája 2008 po vymenovanie do funkcie premiéra).
Etiketa

Etiketa (z francúzskeho slova "étiquette", lístok, štítok) môže byť:
Expedícia 7

Expedícia 7 bola siedma posádka dlhodobo obývajúca Medzinárodnú vesmírnu stanicu (ISS). Kapitán Jurij Malenčenko (Rusko) a vedecký pracovník Edward Lu (USA) štartovali z kozmodrómu Bajkonur 26. apríla 2003 na palube Sojuzu TMA-2, so stanicou ISS sa spojili 28. apríla. Na stanici prijali dva zásobovacie lode Progress. Po polročnom pobyte stanicu odovzdali posádke Expedície 8 a pristáli na Zemi.
Priebeh misie.
Po havárii raketoplánu Columbia boli pozastavené lety raketoplánov, preto nebolo naďalej možné meniť základné posádky pri návštevách raketoplánov. Počnúc Expedíciou 7 nové posádky prepravovali lode Sojuz. Tiež výstavba stanice musela byť, bez modulov a konštrukčných dielov vynášaných raketoplánmi, zastavená. 
Expedícia 7 štartovala v Sojuze TMA-2 z kozmodrómu Bajkonur v Kazachstane 26. apríla 2003 o 03:54 UTC. Na vesmírnej stanici pristáli 28. apríla o 5:56 UTC. Novú posádku privítali členovia Expedícia 6 - americký veliteľ Kenneth Bowersox, ruský palubný inžinier Nikolaj Budarin a americký vedecký pracovník Donald Pettit. Počas týždňa nová posádka prevzala stanicu a 4. mája sa Bowersox, Budarin a Pettit v Sojuze TMA-1 vrátili na Zem. 
Bežnú rutinu života na stanici prerušil prílet dodávateľskej lode Progress M1-10 dňa 11. júna. Od 31. augusta 2003 kozmonauti vykladali ďalšiu zásobovaciu loď Progress M-48. 
Dňa 20. októbra 2003 prileteli v Sojuze TMA-3 Michael Foale a Alexander Kaleri (Expedícia 8) so španielskym kozmonautom ESA Pedrom Duquom. Malenčenko a Lu odovzdali stanicu nováčikom a s Duquom sa 28. októbra vrátili v Sojuze TMA-2 na Zem.
Expedícia 8

Expedícia 8 bola ôsma posádka dlhodobo obývajúca Medzinárodnú vesmírnu stanici (ISS). Kapitán Michael Foale (USA) a palubný inžinier Alexander Kaleri (Rusko) štartovali z kozmodrómu Bajkonur 18. októbra 2003 na palube Sojuzu TMA-3, so stanicou ISS sa spojili 20. októbra 2003. Na stanici prijali zásobovacia loď Progress a absolvovali jeden výstup do otvoreného vesmíru. Po polročnom pobyte odovzdali stanicu Expedícii 9 a pristáli na Zemi.
Priebeh misie.
Expedícia 8 štartovala spolu so španielskym kozmonautom ESA Pedrom Duquom v Sojuze TMA-3 z kozmodrómu Bajkonur v Kazachstane 18. októbra 2003 o 05:38 UTC. Na vesmírnej stanici pristáli 20. októbra o 7:16 UTC. Novú posádku privítali členovia Expedície 7 - ruský veliteľ Jurij Malenčenko a americký vedecký pracovník Edward Lu. Počas týždňa nová posádka prevzala stanicu a 24. októbra sa Malenčenko, Lu a Duque v Sojuze TMA-2 vrátili na Zem. 
Bežnú rutinu života na stanici narušil až prílet dodávateľskej lode Progress u M1-11 31. januára 2004. 
EVA 1.
Dňa 26. februára kozmonauti vystúpili do kozmického priestoru, venovali sa obsluhe experimentov na povrchu stanice. Po polovici plánovanej dĺžky výstupu Kalerimu zlyhalo chladenie skafandru a orosil sa mu priehľad prilby, preto bola vychádzka skrátená na 3 hodiny 55 minút. 
Ukončenie misie.
Dňa 21. apríla 2004 prileteli v Sojuz TMA-4 Gennadij Padalka a Michael Fincke (Expedícia 9) s holandským astronautom ESA André Kuipersom. Foal a Kaleri odovzdali stanicu nováčikom a s Kuipersom sa 30. apríla vrátili v Sojuze TMA-3 na Zem.
Expedícia 9

Expedícia 9 bola deviata posádka dlhodobo obývajúca Medzinárodnú vesmírnu stanicu (ISS). Kapitán Gennadij Padalka (Rusko) a palubný inžinier Michael Fincke (USA) štartovali z kozmodrómu Bajkonur 19. apríla 2004 na palube Sojuzu TMA-4, so stanicou ISS sa spojili 21. apríla 2004. Na stanici prijali dva zásobovacie lode Progress a vykonali štyri výstupy do vesmíru. Po polročnom pobyte odovzdali stanicu Expedícii 10 a pristáli na Zemi.
Priebeh misie.
Expedícia 9 štartovala spolu s holandským astronautom ESA André Kuipersom v Sojuze TMA-4 z kozmodrómu Bajkonur v Kazachstane 19. apríla 2005 o 03:19 UTC. Na vesmírnej stanici pristáli 21. apríla o 0:36 UTC. Novú posádku privítali členovia Expedície 8 - americký veliteľ Michael Foal a ruský palubný inžinier Alexander Kaleri. Počas týždňa nová posádka prevzala stanicu a 24. apríla sa Foal, Kaleri a Kuipers v Sojuze TMA-3 vrátili na Zem. 
Bežnú rutinu života na stanici osviežil prílet zásobovacej lode Progress M-49 dňa 27. mája. 
EVA 1.
Prvý výstup do kozmického priestoru 24. júna bol po 16 minútach prerušený kvôli strate tlaku Finckeho kyslíkovej nádrži. 
EVA 2.
Druhý výstup Padalka s Finckem vykonali v noci z 30. júna na 1. júla, kozmonauti vymenili spínač jedného z gyroskopov. Vychádzka trvala 5 hodín 40 minút. 
EVA 3.
Tretíkrát kozmonauti vystúpili do vesmíru 3. augusta na 4 hodiny 30 minút, na programe bola obsluha experimentov, inštalácia bezpečnostných prvkov na povrchu stanice a namontovanie reflektorov pre laserový diaľkomer lode ATV. 
Od 14. augusta 2004 kozmonauti vykladali ďalšie zásobovacia loď Progress M-50. 
EVA 4.
Posledná vesmírna vychádzka prebehla 3. septembra, trvala 5 hodín 21 minút. Padalka s Finckeom sa venovali údržbe stanice a namontovali antény na stretnutie s ATV. 
Ukončenie misie.
16. októbra 2004 prileteli v Sojuze TMA-5 Leroy Chiao a Saližan Šaripov (Expedícia 10) s ruským kozmonautom Jurijom Šarginom. Padalka s Finckeom odovzdali stanici nováčikom a so Šarginom sa 24. októbra vrátili v Sojuze TMA-4 na Zem.
Fagot

Fagot je hudobný nástroj patriaci do skupiny drevených dychových. Fagot, ako ho poznáme dnes, sa začal používať v období baroka. Fagot sa postupne menil, ale najväčšiu zmenu podstúpil po vynájdení klapkového systému sprvu sa používala Böhmova mechanika, ktorú neskôr nahradila, pre fagot typická, Hecklova mechanika. Fagot má rozsah kontra B (B)-f2(a1). Rozsah v zátvorkách je možný pre niektoré inštrumenty.
Príbuzný nástroj fagotu je kontrafagot, ktorý znie o oktávu nižšie ako klasický fagot. Fagot spolu s kontrafagotom je najlhbší drevený dychový nástroj.
Kontrafagot

Kontrafagot je hudobný nástroj podobný fagotu. Patrí do skupiny drevených dychových nástrojov. Začal sa používať v období romantizmu, kedy hudobníci potrebovali nové farby zvuku a tak začali premieňať niektoré nástroje. Znie o oktávu nižšie, ako sa píše.
Gabonské národné futbalové mužstvo

Gabonské národné futbalové mužstvo reprezentuje Gabon na rôznych futbalových akciách ako sú, napríklad Majstrovstvá sveta alebo Africký pohár národov.
História.
Futbalový zväz bol založený v roku 1962. Gabon sa nikdy nekvalifikoval na Majstrovstvá sveta vo futbale. Gabon sa osemkrát predstavil na Africkom pohári národov. Najlepší výsledok je štvrťfinále na APN 1996 a 2012.
1. hokejová liga SR 1998/1999

1. hokejová liga SR 1998/1999 bola šiestou sezónou 1. hokejovej ligy SR. Súťaž mala 11 účastníkov nakoľko sa HK 31 Setra Kežmarok pred súťažou odhlásil z 1. hokejovej ligy SR. Prvé dve mužstvá postúpili do baráže o extraligu. Družstvá od 3.-11.miesta hrali o umiestnenie. Do extraligy nepostúpil nikto. Naopak do 1.ligy zostúpili 4 družstvá ŠK Iskra Banská Bystrica , HC Martimex ZŤS Martin , MHC Nitra , HK VTJ Farmakol Prešov. Vypadol už spomínaný HK 31 Setra Kežmarok, ku ktorému sa pridali HK VTJ Vagónka-AŽD Trebišov, HK VTJ Piešťany a odstupujúce družstvo ŠHK Danubia 96 Bratislava, ktoré sa tak rozhodlo po skončení súťaže. 
Základná časť.
HK 31 Setra Kežmarok sa pred začiatkom súťaže odhlásil.Stal sa tak prvým zostupujúcim.
Slovnaft extraliga 2007/2008

Slovnaft extraliga 2007/2008 bola pätnástou sezónou hokejovej extraligy.
Súťaž mala 12 účastníkov. Majstrom sa stalo družstvo HC Slovan Bratislava , ktoré porazilo vo finále HC Košice 4:3 na zápasy v sérii hranej na 4 víťazné zápasy. Nikto nevypadával. Z 1. hokejovej ligy postúpilo družstvo HC ’05 Banská Bystrica.